ທ່ານປະທານປະເທດເຈີນດ້າຍກວາງພົບປະກັບນາຍົກລັດຖະມົນຕີສິງກະໂປຫລີຊຽນຫລົງ
(VOVWORLD) -ວັນທີ 10 ພະຈິກ, ເນື່ອງໃນໂອກາດສັບປະດາຂັ້ນສູງ APEC ຢູ່ ດາຫນັງ, ທ່ານປະທານປະເທດເຈີນດ້າຍກວາງ ໄດ້ມີການພົບປະກັບທ່ານນາຍົກລັດຖະມົນຕີ ສິງກະໂປ ຫລີຊຽນຫລົງ.
ທີ່ການພົບປະ, ທ່ານນາຍົກລັດຖະມົນຕີ ຫລີຊຽນຫລົງ ຕີລາຄາສູງບັນດາຄວາມມານະພະຍາຍາມຂອງຫວຽດນາມ ໃນການເປັນເຈົ້າພາບຈັດຕັ້ງ ສັບປະດາຂັ້ນສູງ APEC 2017. ທ່ານນາຍົກລັດຖະມົນຕີ ຫລີຊຽນຫລົງ ສະແດງຄວາມປາດຖະຫນາວ່າ ຫວຽດນາມ ສະຫນັບສະຫນູນ ສິງກະໂປ ໃນອາຍຸການປະທານ ອາຊຽນ 2018, ສະເຫນີ ຫວຽດນາມ ສ້າງເງື່ອນໄຂໃຫ້ແກ່ບັນດາວິສາຫະກິດ ແລະ ນັກລົງທຶນ ສິງກະໂປ ສືບຕໍ່ດຳເນີນທຸລະກິດຢູ່ຫວຽດນາມ ຢ່າງມີປະສິດທິຜົນ.
ທ່ານປະທານປະເທດເຈີນດ້າຍກວາງ ຢືນຢັນ: ນະໂຍບາຍສົ່ງເສີມວິສາຫະກິດ ສິງກະໂປ ລົງທຶນເຂົ້າຫວຽດນາມ.
ການນຳສອງທ່ານຕີລາຄາສູງການຮ່ວມມືດ້ານວັດທະນະທຳ, ການພົບປະແລກປ່ຽນປະຊາຊົນ, ການສຶກສາ ພວມພັດທະນາຢ່າງແຮງງານລະຫວ່າງສອງປະເທດ. ສອງຝ່າຍກໍ່ແລກປ່ຽນບັນດາບັນຫາພາກພື້ນ, ສາກົນ ທີ່ຕ່າງຝ່າຍຕ່າງມີຄວາມສົນໃຈ.